જ્યારે અપક્ષ પેનલ બનાવી જામકંડોરણા જીત્યું

કૉલેજ પછી સમાજસેવામાં જોડાયેલા વિઠ્ઠલ રાદડિયાની છબી શરૂઆતથી બંડખોર અને આક્રમક હતી. કૉલેજમાં પણ કોઈને અન્યાય થાય તો તેઓ તેમનો પક્ષ લેતા હતા. 1987માં ગુજરાતમાં દુકાળની સ્થિતિ હતી અને વિઠ્ઠલ રાદડિયા લેઉઆ પટેલ ખેડૂતોના સવાલો લઈને લડતા હતા.

આ લડતમાંથી તેમનો રાજકીય ઉદય થયો. 1987માં એમણે અપક્ષની પેનલ બનાવીને જામકંડોરણા તાલુકા પંચાયતની ચૂંટણી જીતી અને તેના પ્રમુખ બન્યા.

એ જ સમયે શંકરસિંહ વાઘેલાનો પણ રાજકીય સૂરજ તપતો હતો. વિઠ્ઠલ રાદડિયા પર શંકરસિંહ વાઘેલાની નજર પડી અને તેઓ 1889માં એમને સક્રિય રાજકારણમાં લઈ આવ્યા.

ખજૂરિયાકાંડમાં શંકરસિંહની સાથે

ગુજરાતના રાજકારણના બહુચર્ચિત હજુરિયા-ખજુરિયાકાંડમાં વિઠ્ઠલ રાદડિયા શંકરસિંહની સાથે હતા.

શંકરસિંહ વાઘેલાએ બીબીસી સાથેની વાતચીતમાં કહ્યું કે ''વિઠ્ઠલ રાદડિયામાં મને એ વખતે સ્પાર્ક દેખાતો હતો. એ જવાન હતો. રાજકારણમાં કોઈ પાર્ટી સાથે જોડાવા નહોતો માગતો પણ મેં એને મનાવી લીધો અને 1989માં વિધાનસભાની ચૂંટણી લડાવી.'' 

''વિઠ્ઠલ રાદડિયા 1990માં તેઓ ધોરાજી બેઠક પરથી ભાજપના ધારાસભ્ય તરીકે ચૂંટાયા હતા. એ વખતે જનતા દળ અને... બીજા 4000 અક્ષરો માટે લેખ ચાલુ રાખો:
ભાજપનું ગઠબંધન હતું અને ચીમનભાઈ પટેલની સરકાર બની હતી.''

એ પછી તેઓ 1995માં કેશુભાઈ પટેલની ભાજપની પહેલી સરકારમાં મંત્રી બન્યા. 

એ સમયે વિઠ્ઠલ રાદડિયા સાથે પહેલી વાર પ્રધાન થયેલા ભાજપના મહામંત્રી, રાજ્ય સરકાર તેમજ ભાજપના પ્રદેશ પ્રવક્તા એવા ભૂતપૂર્વ મહેસૂલપ્રધાન આઈ. કે. જાડેજાએ બીબીસીને કહ્યું કે ''અમે 1995માં પહેલી વાર મંત્રી થયા હતા. વિઠ્ઠલભાઈ રમતગમતના રાજ્યકક્ષાના મંત્રી હતા. સરકારી વહીવટ સમજવાની એમનામાં જબરી ધગશ હતી. એ સમયે અમે મંત્રીમંડળમાં સાથે હતા અને જયારે પણ યુવાનો અને ખેડૂતોના પ્રશ્ન આવે એટલે એ સરકારી નિયમોની જડતા પડતી મૂકી માનવતાની રીતે કામ કરતા હતા.'' 

આઈ. કે. જાડેજા કહે છે કે ''વિઠ્ઠલભાઈ નાના માણસોના પ્રશ્નો ઝડપથી હલ થાય એ માટે તત્પર રહેતા હતા અને પછી ખજૂરિયાકાંડ થયો એમાં એ શંકરસિંહ સાથે ગયા અને એ રીતે એમણે ભાજપ છોડ્યું.''

આ અંગે શંકરસિંહ વાઘેલા કહે છે કે ''મેં જ્યારે ભાજપ સાથે છેડો ફાડવાનો નિર્ણય કર્યો ત્યારે મારી સાથે આવનારા ધારાસભ્યોમાં વિઠ્ઠલ રાદડિયા પહેલા હતા. મારા મંત્રીમંડળમાં એમને ખાણ-ખનીજ અને સહકારી ખાતાના રાજ્યકક્ષાના પ્રધાન બનાવ્યા. તેઓ પહેલેથી સહકારી પ્રવૃત્તિ અને ખેતી સાથે જોડાયેલા હોવાથી એમને કૅબિનેટમાં સિંચાઈપ્રધાન બનાવવામાં આવ્યા.'' 

શંકરસિંહ વાઘેલા કહે છે કે ''શૂન્યમાંથી સર્જન કરનાર વિઠ્ઠલ રાદડિયાએ રાજપની મારી ટૂંકી સરકારમાં સૌરાષ્ટ્રના ખેડૂતો માટે ઘણાં કામ કર્યાં હતાં. ત્યારબાદ મારી સાથે જ કૉંગ્રેસમાં આવ્યા અને ધારાસભ્ય તરીકે ચૂંટાતા રહ્યા. 2004ની લોકસભાની ચૂંટણી 5000 જેટલા મતોથી હારી ગયા હતા અને ત્યારબાદ 2009માં સાંસદ તરીકે ચૂંટાયા હતા.''

શંકરસિંહ વાઘેલા કહે છે કે ''તેઓ માત્ર પટેલ નેતા જ નહોતા. તેઓ દરબારોમાં પણ એટલા જ લોકપ્રિય હતા અને ખેડૂત આગેવાન તરીકે શિક્ષણ સંસ્થાઓ અને સહકારી સંસ્થાઓમાં એમની મજબૂત પકડ હતી.'' 

શંકરસિંહ વાઘેલા ભલે કહે કે ''એમને દરબારો સામે વાંધો નહોતો, પણ ડિસેમ્બર 2012ની વિધાનસભાની ચૂંટણી થઈ ત્યારે વિઠ્ઠલ રાદડિયાને વિધાનસભામાં વિપક્ષના નેતા બનવું હતું.'' 

જોકે, એ સમયે કૉંગ્રેસે શંકરસિંહને નેતા બનાવ્યા હતા. આ પછી વિઠ્ઠલ રાદડિયા કૉંગ્રેસ સાથે છેડો ફાડી એમના દીકરા જયેશ સાથે માર્ચ 2013માં ભાજપમાં જોડાયા. આ સમયે નરેન્દ્ર મોદીના મંત્રીમંડળમાં જયેશ રાદડિયાને પણ સ્થાન આપવામાં આવ્યું હતું. 

કૉંગ્રેસના વરિષ્ઠ નેતા અર્જુન મોઢવાડિયા વિઠ્ઠલ રાદડિયાના કૉંગ્રેસ...